ⵊⵓⵕⵊ ⴱⵉⵔⵏⴰⵔⴷ ⵛⴰⵡ

**ⵊⵓⵕⵊ ⴱⵉⵔⵏⴰⵔⴷ ⵛⴰⵡ** (ⵙ ⵜⴼⵕⴰⵏⵚⵉⵚⵜ: george Bernard Shaw) ⵉⵍⵓⵍ ⴳ ⵓⵙⴳⴳⵯⴰⵙ ⵏ 1856 ⴳ ⵡⴰⵢⵢⵓⵔ ⵏ ⵢⵓⵍⵢⵓⵣ ⴳ 26 ⴳⵉⵙ, ⴷ ⵉⵎⵎⵓⵜ ⴳ ⵡⴰⵢⵢⵓⵔ ⵏ ⵏⵓⵡⴰⵏⴱⵉⵔ ⴳ 2 ⴳ ⵓⵙⴳⴳⵯⴰⵙ ⵏ 1950. ⵉⴳⴰ ⵢⴰⵏ ⵓⵎⴳⴰⵢ ⴷ ⵢⴰⵏ ⵓⵎⴰⵔⴰ ⴰⵎⵣⴳⵓⵏ ⴷ ⵢⴰⵏ ⵓⵏⴼⵔⴰⵏ ⴰⵎⵣⴳⵓⵏ ⴰⵢⵉⵔⵍⴰⵏⴷⵉ ⵍⵍⵉ ⴱⴰⵀⵔⴰ ⵉⵜⵜⵢⵓⵙⵙⴰⵏⵏ ⴳ ⵜⵙⴽⵍⴰ ⵜⴰⵏⴳⵍⵉⵣⵜ ⴳ ⵜⵊⵕⵎⴰ ⵏ ⵙⵉⵎⵔⴰⵡ.ⴷ ⵉⵙⴽⵔ ⵎⴰⴷ ⵉⵜⵜⴳⴳⴰⵏ ⵓⴳⴳⴰⵔ ⵚⴹⵉⵎⵔⴰⵡ ⵏ ⵜⵎⵣⴳⵓⵏⵜ ⴳ ⵜⵓⴷⵔⵜ ⵏⵏⵙ. ⵉⴳⵉⵜⵏ ⵏⵏⵙ ⵜⵍⵍⴰ ⴳⵉⵙ ⵢⴰⵜ ⵜⴳⵎⵉⵎⵜ ⵏ ⵜⴰⵎⵙⴹⵚⵉⵜ, ⵎⴰⵛⴰ ⵏⵜⵜⴰ ⵉⵡⴰⵜⵙ ⴳⵉⵙ ⴰⴷ ⵉⵙⵙⵍⴽⵎ ⵜⵉⴱⵔⴰⵜⵉⵏ ⵏⵏⵙ ⵉ ⵓⴳⴷⵓⴷ. 

ⵉⵍⵓⵍ ⴷ **ⴱⵉⵔⵏⴰⵔⴷ ⵛⴰⵡ** ⴳ ⴷⵓⴱⵍⵉⵏ ⴳ ⵢⵉⵕⵍⴰⵏⴷⴰ, ⴷ ⵉⵎⵎⵓⵜⵜⵉ ⴷ ⴳ ⵢⴰⵜ ⵜⵡⵊⴰ ⵜⴰⴱⵔⵓⵜⵉⵙⵜⴰⵏⵜ. ⴷ ⴳ ⵜⵎⵥⵉ ⵉⴼⴼⴰⵖ ⴳ ⵜⵖⵔⵉ ⴳ ⵎⴰⵢⴰⴷ ⴷⴰⵔⵙ ⵜⵍⵍⴰ 15 ⵏ ⵓⵙⴳⴳⵯⴰⵙ, ⴷ ⵉⴷⴷⴰ ⵉⵙⵡⵓⵔⵉ ⵉⴳ ⵢⴰⵏ ⵓⵎⵙⵖⴰⵏ. ⴷ ⴱⴰⴱⴰⵙ ⵉⴽⴽⴰ ⵜ ⵉⵏⵏ ⵉⴳⴰ  ⵢⴰⵏ ⵓⵏⴳⵉⴹ. ⴷ ⵙⴳ ⵎⴰⴷ ⵉⵥⵕⴰ ⴰⴷⴷⴰⴷ ⴰⵏⵏ ⵏ ⴱⴰⴱⴰⵙ, ⵉⵖⴰⵎⴰ ⴳⵉⵙ ⵡⴰⴷⴷⴰⴷ ⴰⵏⵏ ⴷ ⵙⴳ ⴰⴽⵓⴷⴰⵏⵏ ⵓⵔ ⴰ ⵙⵓⵔ ⵉⵜⵜⵉⵃⵎⵉⵍ ⵎⴰⴷ ⵉⵙⵙⴰⵏ ⵉⵖⵉⵙⵎ ⴷ ⵓⵢⴰⵏⵏ ⵢⴰⴹⵏⵉⵏ ⴽⵓⵍⵍⵓ . ⴷ ⵏⵜⵜⴰ ⵉⵜⵜⵓⵙⵙⴰⵏ ⵙⴳ ⵎⵥⵥⵉ ⵏⵏⵙ ⵓⵔ ⴷⴰ ⵉⵛⵜⵜⴰ ⵜⵉⴼⵉⵢⵢⵉ ⴷ ⵉⴳⴰ ⵣⵓⵏ ⴷ ⴰⵎⵙⵉⵛⴽⴰⵏ ⵖ ⵜⵓⴷⵔⵜ ⵏⵏⵙ .

ⴷ ⵉⴷⴷⵔ ⵛⴰⵡ  ⵖ ⵎⵥⵥⵉ ⵏⵏⵙ  ⵢⴰⵜ ⵜⵓⴷⵔⵜ ⵜⴰⵎⵥⵍⵓⴹⵜ ⴷ ⵜⵎⵏⵏⵓⵔⵉⵜ. ⴷ ⵉⵍⵍⴰ ⴱⴷⴷⴰ ⴳ ⵜⴰⵎⴰⵖⵜ ⴳⵔ ⴰⵙ ⴷ ⵡⴰⵥⵍⴰⴹ ⴷ ⴽⵓⵍⵍⵓ ⴰⵢⵍⵍⵉ ⴷ ⵉⵜⵜⴰⵡⵉ, ⴷ ⴰⵡⴷ ⴰⵢⵍⵍⵉ ⵉⵥⵕⵕⴰ ⴳ ⵜⵓⴷⵔⵜ ⵏⵏⵙ. ⴷ ⵉⵙⴽⵔ ⴳ ⵎⴰⵢⴰⴷ ⵢⴰⵏ ⵓⵡⵜⵜⴰⵙ ⵉ ⴽⵓⵍⵍⵓ ⴰⵢⵍⵍⵉ ⵉⵜⵜⴰⵔⴰ, ⴷ ⵎⴰⵢⴰⵏⵏ ⴰⵔ ⵜ ⵏⵥⵕⵕⴰ ⴳ ⵜⵎⵣⴳⵓⵏⵜ ⵏⵏⵙ " ⴰⵎⵣⵡⴰⵔ ⴱⴰⵕⴱⴰⵕⴰ" ⴷ ⵜⵉⵏ "ⵜⵉⴳⵎⵎⴰ ⵏ ⵜⵉⴷⴳⴰⵍⵉⵏ". ⵜⵉⵣⵉ ⵍⵍⵉ ⵉⴷⴷⴰ ⵙ ⵍⵓⵏⴹⵓⵏ ⴰⵔⴷ ⵉⵜⵜⴽⴽⴰ ⵛⴰⵡ ⴽⵔⴰ ⵏ ⵜⵉⴽⴽⴰⵍ ⵜⴰⵙⵏⵏⵉⵖⵜ ⵏ ⴱⵕⵉⵟⴰⵏⵢⴰ ⴰⴱⴰⵛ ⴰⴷ ⵉⵙⴷⵍⵙ ⵉⵅⴼ ⵏⵏⵙ ⴷ ⵓⵙⴱⵓⵖⵍⵓ ⵏ ⵜⵓⵙⵙⵏⴰ ⵏⵏⵙ.

## ⵜⴰⵡⴰⴷⴰ ⵏⵏⵙ ⵜⴰⵙⴽⴰⵍⵏⵜ

ⵢⵓⵔⴰ ⴳ ⵍⵓⵏⴹⵓⵏ ⴳ ⵜⵣⵡⵉⵔⴰ ⵏⵏⵙ ⵎⴰⴷ ⵉⵜⵜⴳⴰⵏ ⵙⵎⵎⵓⵙ ⵓⵏⴳⴰⵍⵏ  ⵍⵍⵉ ⵉⴳⴰⵏ "ⵜⴰⴳⵯⵍⵉⵍⵜ ⴷ ⵜⴰⵔⴰⵎⵏⵍⵍⵉⵜ" ⴷ "ⵜⴰⵢⵔⵉ ⴳⵔ ⵉⵏⴰⵥⵓⵕⵏ" ⴷ "ⵜⴰⵣⵣⵓⵍⵜ ⵏ ⴽⴰⵛⵍ ⴱⴰⵢⵔⵓⵏ" ⴷ "ⴰⵙⵔⵎⵓⵏ ⴷ ⵜⴰⵔⴰⵙⵔⵎⵓⵏⵜ". ⵎⴰⵛⴰ ⴳ ⵜⴳⵉⵔⴰ ⵉⵜⵜⵓⵙⵙⴰⵏ ⵙ ⵓⵎⴰⵥⴰⵎ ⵏ ⵓⵥⴰⵡⴰⵏ. ⴷ ⵉⴽⵛⵎ  ⴳ ⵜⵡⵓⵔⵉ ⵜⴰⵙⵔⵜⴰⵏⵜ ⵙⵍⴰⵡⴰⵏ ⴰⴽⴽⵯ ⵖ ⵓⵎⵓⵙⵙⵓ ⴰⵙⵔⵎⵓⵏ ⴷ ⵉⴽⵛⵎ ⴰⵡⴷ ⴷ ⵜⵎⵙⵎⵓⵏⵜ ⵏ ⴼⴰⴱⵢⴰⵏ .

ⵎⵇⵇⴰⵔ ⵉⴼⴼⴰⵖ ⵖ ⵜⵖⵔⵉ ⵏⵏⵙ ⵎⴰⵛⴰ ⵉⴷⴷⴰ ⴰⵔ ⵢⴰⵇⵇⵔⴰ ⵜⵓⵜⵍⴰⵢⵉⵏ ⵣⵓⵏ ⴷ ⵜⴰⵍⵉⵖⵔⵉⵇⵉⵜ ⴷ ⵜⴼⵕⴰⵏⵚⵉⵚⵜ ⴷ ⵜⴰⵍⴰⵜⵉⵏⵉⵜ. ⴷ ⵉⴳⴰ ⵙⴳ ⵡⵉⵍⵍⵉ ⵉⵙⵔⵙⵏ ⵜⵉⵔⵙⴰⵍ ⵏ ⵜⵙⵔⵎⵓⵏⵜ ⵏ ⴼⴰⴱⵢⴰⵏ ⴷ ⵉⴽⴽⴰ ⵜ ⵉⵏⵏ ⵜⵙⵙⵓⵃⵍ ⵜ ⴱⴰⵀⵔⴰ ⵜⵥⵉⵕⵜ ⵏ ⵓⵙⴱⵓⵖⵍ.

## ⵉⴳⵉⵜⵏ ⵏⵏⵙ
• ⵜⵉⴳⵎⵎⴰ ⵏ ⵜⵉⴷⴳⴰⵍⵉⵏ (widowers houses: ⵙ ⵜⵏⴳⵍⵉⵣⵜ).

• ⵜⴰⵎⵣⴳⵓⵏⵜ ⵏ "ⴰⵎⵔⵉⴳ ⴷ ⵓⵔⴳⴰⵣ" (Arms and the man: ⵙ ⵜⵏⴳⵍⵉⵣⵜ) .

• ⵜⴰⵎⵣⴳⵓⵏⵜ ⵏ "ⵊⴰⵏ ⵓⴼ ⴰⵕⴽ" (joan of arc: ⵙ ⵜⵏⴳⵍⵉⵣⵜ).

• ⵜⴰⵎⵣⴳⵓⵏⵜ ⵏ  "ⴰⴼⴳⴰⵏ ⴷ ⵚⵓⴱⵉⵕⵎⴰⵏ" (man and superman: ⵙ ⵜⵏⴳⵍⵉⵣⵜ)

• ⵜⴰⵎⵣⴳⵓⵏⵜ ⵏ  "ⵍⴰⵍⵍⴰ ⵜⴰⵚⴱⵃⴰⵏⵜ" (pygmalion: ⵙ ⵜⵏⴳⵍⵉⵣⵜ) ⴷ ⵏⵜⵜⴰⵜ ⴰⴷ ⵉⴳⴰⵏ ⵜⴰⵎⵣⴳⵓⵏⵜ ⵍⵍⵉ ⵙ ⵢⵓⵎⵥ ⵜⴰⵙⵎⵖⵓⵔⵜ ⵏ ⵏⵓⴱⵍ .

• ⴽⴰⵏⴹⵉⴹⴰ (candida: ⵙ ⵜⵏⴳⵍⵉⵣⵜ).

• ⵜⴰⵎⵣⴳⵓⵏⵜ ⵏ " ⴰⵎⵣⵡⴰⵔ ⴱⴰⵕⴱⴰⵕⴰ"(major barbara: ⵙ ⵜⵏⴳⵍⵉⵣⵜ).

• ⵜⴰⵎⵣⴳⵓⵏⵜ ⵏ " ⵜⵉⴳⵎⵎⵉ ⵏ ⵡⵓⵍ ⵉⵕⵥⴰⵏ" (heartbreak house: ⵙ ⵜⵏⴳⵍⵉⵣⵜ).

## ⵜⵉⵙⵎⵖⵓⵔⵉⵏ ⵏⵏⵙ
•  ⴰⵙⴳⴳⵯⴰⵙ ⵏ 1925 ⵢⵓⵎⵥ ⵜⴰⵙⵎⵖⵓⵔⵜ ⵏ ⵏⵓⴱⵍ ,ⵎⴰⵛⵛ ⵢⴰⴳⵯⵉⵜ ⴷ ⵉⴷⵔⵉⵎⵏ ⴰⵏⵏ ⵍⵍⵉ ⴳⵉⵙ ⵢⵓⵎⵥ ⵉⴼⴽⴰ ⵜⵏ ⵉ ⵢⴰⵜ ⵜⵎⵔⵙⵍⵜ ⵜⴰⵙⴽⵍⴰⵏⵜ ⵜⴰⵙⵡⵉⴷⵉⵜ . ⴷ ⴰⵡⴷ ⵏⵜⵜⴰ ⵓⵔ ⵖⵓⵔⵙ ⵢⵓⴷⵊⵉ ⵜⴰⵙⵎⵖⵓⵔⵜ ⴰⵏⵏ ⴳ ⵜⴳⵎⵎⵉ ⵏⵏⵙ , ⴷ ⴰⵔ ⵉⵥⵕⵕⴰ ⵎⴰⵙ ⴷ ⵜⴰⵙⵎⵖⵓⵔⵜ ⴰⵏⵏ ⵓⵔ ⵜⴳⵉ ⵏⵉⵜ ⴰⵜⵉⴳ ⵏ ⵉⴳⵉ ⴰⵙⴽⵍⴰⵏ . ⴷ ⵉⵏⵏⴰ ⴰⵙⵏ  ⵏⴽⴽ ⵓⵔ ⵉⵢⵉ ⵅⴰⵚⵚⴰⵏ ⵉⴷⵔⵉⵎⵏ . ⴷ ⴰⵡⴷ ⵉⵏⵏⴰ ⴰⵙⵏ : ⵜⴰⴷ ⵜⴳⴰ ⵢⴰⵜ ⵜⵎⵔⵔⴰⵙⵜ ⵏ ⵜⵍⵉⵍⵜ ⴰⵔ ⵏⵏ ⵜⴻⵜⵜⵓⵍⵡⴰⵃ ⴼ ⴽⵔⴰ ⵏ ⵓⵔⴳⴰⵣ ⵍⵍⵉ ⵏⵉⵜ  ⵢⴰⴷⵍⵍⵉ ⵉⵍⴽⵎⵏ ⵜⴰⵃⴳⴳⵯⵏⵉⵜ ⵏ ⵜⵏⴼⵔⵓⵜ .

• ⵜⴰⵙⵎⵖⵓⵔⵜ ⵏ "ⵓⵚⴽⴰⵕ" ⴰⵙⴳⴳⵯⴰⵙ 1938 , ⵖⵅ ⴰⵎⵓⴼⴰⵢ ⵏ ⵓⵙⵉⵏⴰⵔⵢⵓ ( ⴰⵙⵉⵏⴰⵔⵢⵓ ⵏ ⴱⵉⴳⵎⴰⵍⵢⵓⵏ ⵏⵏⴰ ⴷ ⵉⵜⵜⵢⴰⵙⴰⵢⵏ ⴳ ⵜⵎⴰⵛⴰⵀⵓⵜ/ ⵜⵏⴼⵓⵙⵜ ⵜⴰⵍⵉⵖⵔⵉⵇⵉⵜ).

## ⵉⵡⵏⵏⴰⵏ ⵏⵏⵙ
• ⴽⵓⴷⵏⵏⴰ  ⵉⵔⵏⴰ ⵢⵉⵍⴰⵢ ⵏ ⵓⴼⴳⴰⵏ ,ⵙ ⵎⴽⴰⵏⵏ  ⴰⵔ ⴷ ⵉⵜⵜⵉⴷⵔⵓⵙ ⵎⴰⴷ ⴰⵙ ⵉⵙⵙⵓⵜⵍⵏ , ⴷ ⵓⵏⵍⵍⵉ ⵏⵏⴰ ⵢⵉⵍⴰⵢⵏ ⵓⵔ ⴷⴰ  ⵙⵓⵔ ⵉⵜⵜⵉⵥⴹⵉⵕ ⵉ ⵜⵓⵍⵖⵉⵡⵉⵏ .

• ⵜⴰⴷⵉⵎⵓⵇⵕⴰⵜⵉⵜ ⵓⵔ ⵜⵙⵜⵡⵉ ⵉ ⵡⴰⵎⵓⵏ ⵍⵍⵉ ⴳⴰⵏ ⴰⵎⵏⵣⵓⵖ, ⴰⵛⴽⵓ ⵜⵓⴳⴷⵜ ⵏ ⴽⵔⴰ ⴳⵉⵙⵏ ⵍⵍⵉ ⵉⴳⴰⵏ ⵉⵏⵖⴷⵉⵎⵏ, ⵏⵜⵜⵏⵉ ⴰⵔ ⴰⴷ ⵉⵏⴰⴹ ⵜⵓⵖⵓⵍⵜ ⵏⵏⴽ .

• ⴽⵓⴷⵏⵏⴰ ⴼⵍⵍⴰⴽ ⵜⵛⵇⵇⴰ/ ⵜⵙⵙⵇⵙⵃ ⴷⴷⵓⵏⵉⵜ , ⵀⴰ ⵏⵏ ⴰⴷ ⵓⵔ ⵜⴳⴰ ⵜ ⵣⵓⵏ ⴷ ⵏⵜⵜⴰⵜ ⵜⵙⵙⵇⵙⵃⵓⵜ  ⴼ ⵡⵉⵍⵍⵉ ⵉⵍⵍⴰⵏ ⵖ ⵜⴰⵎⴰ ⵏⵏⴽ .

• ⴱⴰⴱⴰⴽ ⵏⵜⵜⴰ ⴰⴷ ⵉⴳⴰⵏ ⵡⴰⵍⵍⵉ ⵎⵎⵓ ⵜⵜⵉⵏⵉⵜ ⴰⵡⵉ  ⵉⵢⵉ ⴷ ⵙⵉⵏ ⵢⵉⵜⵔⴰⵏ , ⵢⵓⵔⵔⵉ ⴷ ⵢⴰⵡⵉ ⴰⴽ ⴷ ⵉⴳⵏⵏⴰ ⴳ ⵉⴳⴳⵉ ⵏ ⵜⵖⵕⴰⴹ ⵏⵏⵙ.

• ⵜⵉⵣⵉ ⴰⵔ ⴰⴽ ⴱⴷⴷⴰ ⵜⵎⵎⴰⵍ ⵎⴰⴷ ⵜⵙⵡⵉⴷ ⴷⴰⵔ ⴽⵔⴰ ⵏ ⵓⴼⴳⴰⵏ.

• ⵓⵔ ⴰⴽ ⴰⵎⵏⵖ ⵉⵖ ⵉⵢⵉ ⵜⵏⵏⵉⴷ ⴰⵢⴷⵉ ⴰⵔ ⵉⵙⴰⵡⴰⵍ, ⵎⴰⵛⴰ ⵔⴰ ⴷ ⴽ ⴰⵎⵏⵖ ⴷⵖⵢⴰ ⵉⵖ ⵉⵢⵉ ⵜⵏⵏⵉⴷ ⴰⴼⴳⴰⵏ ⴰⵔ ⵉⵜⵜⴰⵖ .

• ⵉⵖ ⴰ ⵜⵚⴰⴹⵚⴰ ⴽⵔⴰ ⵏ ⵜⵖⴰⵡⴰⵙⴰ ,ⵛⴰⴱⴱⴰ ⴰⵔ ⴽⵉⵖ ⵜⵓⴼⵉⴷ ⵜⵉⴷⵜ ⵍⵍⵉ ⵉⵍⵍⴰⵏ ⴳ ⴷⴷⵓ ⵏⵏⵙ .

•  ⵔⴰⴷ ⵙⵙⵓⵔⴼⵖ ⵉ ⵏⵓⴱⵍ ⴰⵛⴽⵓ ⵉⵙⴽⵔ/ⵉⵙⵍⵍⵡⵉ ⵜⴰⴷⵉⵏⴰⵎⵉⵜ ,ⵎⴰⵛⴰ ⵓⵔ ⴰⴷ ⴰⵙ ⵙⵙⵓⵔⴼⵖ ⵜⵉⵣⵉ ⵍⵍⵉ ⴷ ⵉⵙⵍⵍⵡⵉ ⵜⴰⵙⵎⵖⵓⵔⵜ ⵏ ⵏⵓⴱⵍ.

• ⵉⴽⵯⴰ ⴷ ⵉⵅⵛⵏ ⵉⵖ ⴰ ⵜⴼⵜⵜⵓⴷ ⴳ ⵜⴰⵎⴰ ⵓⵖⵔⴰⴱ ⴰⴱⴰⵛ ⴰⴷ ⵏⵏ ⵜⵉⵜⵜⵉⴷ ⴳ ⵜⵎⵓⴽⵔⵉⵙⵉⵏ,  ⵉⵎⵉⵍ ⵉⴹⵕⴹ ⴼⵍⵍⴰⴽ ⵓⵖⵔⴰⴱ ⴰⵏⵏ ⵙ ⵓⴳⴰⵢⵢⵓ ⵏⵏⵙ.

• ⵉⵖ ⴰ ⵢⴰⵇⵇⵔⴰ ⵓⵖⵢⵢⵓⵍ ⵜⵓⴳⴷⵜ ⵏ ⵉⴷⵍⵉⵙⵏ   ⵉⵃⵔⴼⵓⵛⵏ , ⴰⵔ ⵏⵉⵜ ⵉⵜⵜⴳⴳⴰ  ⵢⴰⵏ ⵓⵖⵢⵢⵓⵍ ⴰⵎⵏⵛⴰⴱ ⵏⵏⴰ ⵉⵜⵜⵔⵓⴱⴰⵍⵏ ⵉⴳⵓⵢⵢⴰ.

## ⵜⴰⵎⵜⵜⴰⵏⵜ ⵏⵏⵙ
ⵉⵎⵎⵓⵜ ⴳ ⵓⵙⴳⴳⵯⴰⵙ ⵏ 1950 ⴳ ⵡⴰⵢⵢⵓⵔ ⵏ ⵏⵓⵡⴰⵏⴱⵉⵔ ⴳ 2 ⴳⵉⵙ (94 ⵏ ⵓⵙⴳⴳⵯⴰⵙ)ⴳ ⵍⵉⵏⴳⵍⵉⵣ, ⵙ ⵜⵎⵏⵜⵉⵍⵜ ⵏ ⵓⵃⴼⵓⴼⵓ ⴰⴳⵥⵍⴰⵏ/ⵏ ⵜⴳⵥⵥⴰⵍ.

## ⵥⵕ ⵓⴳⴳⴰⵔ
thumb|272x272px|'''Bronze bust of George Bernard Shaw by Jacob Epstein, London'''

* ⴰⵎⵣⴳⵓⵏ
* ⵜⴰⵙⴽⵍⴰ
* ⵉⵕⵍⴰⵏⴷⴰ
* ⵏⵏⴳⵍⵉⵣ
* ⵜⴰⵎⵣⴳⵓⵏⵜ ⵏ ⵜⴳⵎⵎⴰ ⵏ ⵜⴷⴳⴰⵍⵉⵏ
* ⵜⵛⴰⵔⵍⵉ ⵜⵛⴰⴱⵍⵉⵏ
* ⵊⴰⵏ ⴱⵓⵍ ⵙⴰⵔⵜⵔ

## ⵉⵙⴰⵖⵓⵍⵏ